JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jordaania ja Iisrael leppisid kokku õhuliikluse korralduses
Koroonaolukorras paistab valguskiir
Kas Templimäest saab taas tüliõun?
Kuigi Iisraeli ja Jordaania vahel on alates 1994. a rahuleping,
pole nad seni jõudnud kokkuleppele teineteise õhuruumide kasutamises.
Eelmisel nädalal too ajalooline leping siiski allkirjastati ja selle järgi
võivad mõlemad riigid kasutada lennuliikluseks teineteise õhuruumi.
Vahendajaks kõnelustel oli seekord Euroopa Liit.
Iisraelile tähendab see palju rohkem kui Jordaaniale,
sest lennureidid Tel Avivist Pärsia lahe maadesse
kulgevad pea eranditult kas Jordaania või Saudi Araabia õhuruumide kaudu.
Nüüd kui Iisrael on jõudnud diplomaatiliste tunnustamisteni
juba kahe Pärsia lahe riigiga, avanevad lennuliiklusele
senisest tunduvalt kiiremad reidid ka Emiraatidesse ja Bahreini.
Saudi Araabia avas oma õhuruumi Iisraeli lennukeile
varsti pärast Emiraatide ja Iisraeli vastastikust tunnustamist.
Kuigi Iisrael ja Liibanon on alustanud kõnelusi
rannikuvete gaasiväljade hõlvamise suhtes,
ei tähenda see, et sõjaseisukord maade vahel kohe lõpeks,
väidab Liibanonis tegutseva terrorirühmituse Hezbollah' juht.
"Vaatamata sellele, et peame läbirääkimisi oma merealade üle,
ei tähenda see, et võiksime millalgi sõlmida kaugemale ulatuvat rahu
sionistliku vaenlasega,
kuigi mõned araabiamaad seda teinud on," kuulutas Nasrallah.
Kõnelusi peetakse USA ja ÜRO juhtimisel
ÜRO UNIFIL-i rahuvalvejõudude peakorteris Naqoura linnas,
maadevahelise piiri lähedal.
Kahe riigi vahel valitseb endiselt ametlik sõjaseisukord,
ja seepärast ei tule kõne alla otsesed kõnelused,
vaid on vaja vahendajaid,
hoolimata sellest, et pooled samas ruumis istuvad.
Saudi Araabia endine luurejuht ja riigi suursaadik USAs
prints Bandar bin Sultan bin Abdulaziz
mõistis karmilt hukka palestiinlaste juhtide avaldused
seoses araabiamaade ja Iisraeli vahel sõlmitud diplomaatiliste lepingutega.
Tema sõnul
on kõigil palestiinlaste juhtidel olnud ja on siiani üks ühine omadus,
millest nad vabaneda ei suutvat -
neil on alati õnnestunud asetuda kaotavale poolele,
kui oma asja edendada püüavad.
Nende karmilt kohut mõistev hoiak selle suhtes,
et mõned araabiamaad on tunnustanud Iisraeli
ja temaga diplomaatilised suhted sõlminud,
on täiesti hukkamõistetav, ütles prints Bandar bin Sultan.
"Me ei saa aktsepteerida, et rahutegemine oleks hukkamõistetav,
sest seni on palestiinlaste endi taktika oma asjale kõnelustel õigustust leida,
täiesti valeks osutunud.
Iisraeli kõnelustetaktika on aga palju paremini õnnestunud
ja kuigi Saudi Araabia pole veel valmis Iisraeli tunnustama,
käib meil nendega viljakas dialoog," tõdes Saudi prints lõpetuseks.
Iisraeli peaminister Netanyahu ja Venemaa president Putin
arutasid eelmine nädal telefonitsi Iisraelile murettekitavat küsimust.
Venemaa teatas nimelt, et ei näe mingeid takistusi
Iraanile oma tipptehnoloogiliste S-400 õhutõrjerakettide müümisel,
kui 19. oktoobril lõpevad
Teheranile kehtestatud rahvus- vahelised relvamüügisanktsioonid,
teatati Kremli avalduses.
Nii Iisrael kui USA on väljendanud muret võimaliku raketimüügi suhtes,
sest need vaid tugevdaksid Iraani
ja tõukaksid tagant selle Lähis-Idale suunatud destabiliseerivat tegevust,
öeldi Iisraeli peaministri kantselei avalduses.
Kas Netanyahu vestlus Putiniga ka midagi mõjutab, saame näha,
sest Iisraelil ei õnnestunud peatada mõne aasta eest
Iraanile tipptehnoloogiat esindanud S-300 raketitõrjesüsteemi müüki
Venemaa poolt.
Kui tõhusalt suudaks S-400 süsteem kaitsta Iraani tuumarajatisi
võimaliku välismaise rünnaku vastu, on muidugi teine asi,
sest samu S-400 rakette on ka Süürial,
kuid seni pole need takistanud Iisraeli õhujõududel
Iraani Süürias asuvaid baase ründamast.
Teemaga on seotud ka Põhja-Korea hiljutine armeeparaad,
kus esitleti ehk maailma suurimat
mandritevahelist mitme lõhkepeaga raketti.
Iraan on üks Põhja-Korea suurimaid ja kauasemaid koostööpartnereid
ka raketitehnoloogia vallas.
Nii et pole välistatud võimalus, et Põhja-Korea püüab toimetada Iraanile
mandritevahelisi tuumarakette.
Seepärast on Iisrael mures, eriti kui USAs vahetub võim
ja Iraanilt kaovad samas relvamüügisanktsioonid.
Viimaste nädalate üliranged koroonapiirangud
on hakanud Iisraelis vilja kandma, teatati riigi terviseministeeriumist.
Viimastel kuudel ehk viiruse nn teise laine ajal
on riigis tuvastatud üle 200 000 koroonaviirusesse nakatunu,
kuid surmani on neist viinud vaid ca 1000 juhtumit.
Kokku on Iisraeli koroonastatistika alates märtsi algusest siiski sünge -
üle 300 000 nakatunu, üle 2000 inimohvri,
kuid ka ligi 240 000 täielikult paranenut.
Käesoleva kuu keskpaigas on testide arvu pidevalt suurendatud,
kuid nakkusdiagnoosi saanute protsentuaalne osa
langes siiski ligi poole peale varasematest tipptulemustest,
olles samal tasemel augusti lõpu andmetega.
Riigi terviseministeeriumi teatel võib hakata koroonapiiranguid
järgmisel neljal kuul astmeliselt kaotama,
vastavalt nakatunute ja haigestunute arvude praegusele langustempole.
Pärast teineteise tunnustamist diplomaatilisel tasemel
leppisid Iisrael ja AÜE kokku ka mitmetes praktilistes asjades.
Üks neist on Iisraeli usuringkondade meelest eriti tähtis,
sest puudutab Templimäge.
Mida selle kohta kokku lepiti, pole veel teatatud,
ja nii nõuavad mitmed rahvasaadikud info avalikustamist,
enne kui sellega seonduvaid lepinguid Knessetis arutama hakatakse.
Põhileping kiideti Knessetis üksmeelselt heaks,
nii et seda mainitud Templimäe klausel ei mõjuta,
kuid kas sellega on seotud AÜE tulevane mõju
Jordaania Templimäge haldava fondi valitsuses, pole seni avaldatud.
Iisraeli religioossed parteid on teemast ülimalt huvitatud,
sest nad on juba kaua soovinud juutidele vabamat ja laiemat õigust
Templimäe piirkonnas palvetada ja seda külastada.
Ebaametlike allikate väitel olevat lepingus paragrahv,
mis lubab Templimäge külastada kõigi maade moslemeil,
hoolimata sellest, kas nende riigid tunnustavad Iisraeli või mitte.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee